
Nr.322/21421/28.08.2026
ANUNȚ DE PARTICIPARE

pentru acordare de finanțare nerambursabilă pentru activități nonprofit de interes local, în conformitate cu prevederile Legii nr. 350/2005  privind regimul finanțărilor din fonduri publice alocate pentru activități nonprofit de interes general, cu modificările și completările ulterioare

Autoritatea finanțatoare:  U.A.T Orașul Călan, str. Gării, nr.1, cod poștal 335300, județul Hunedoara, telefon:0254/730223, fax:0254/732954, e-mail: primariacalan@yahoo.com
Reglementări legale privind acordarea finanțării nerambursabile: Legea nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general și H.C.L. Călan nr. 49/2026 privind aprobarea Programului  pentru acordarea de finanțări nerambursabile  alocate de la  bugetul local al orașului Călan pe anul 2026. 



Domeniul pentru care se acorda finanțare nerambursabilă: sport.

Durata finanțării nerambursabile pentru activități nonprofit de interes general: de la data încheierea contractelor până la 31.12.2026.
   
Suma totală pentru domeniul sport rămasă după atribuirea contractelor din prima sesiune: 25.000 lei. 

Valoarea finanțărilor nerambursabile: Valorile minimă și  maximă se aplică finanțărilor nerambursabile pentru proiecte individuale care pot fi finanțate în cadrul programului:

Sport:


- valoarea minimă:
    5.000 lei;

            
- valoarea maximă:
  25.000 lei;

Documentația necesară depunerii cererii de finanțare se poate obține de la Compartimentul Scriere, Implementare, Urmărire Proiecte din cadrul Primăriei Călan.

Data și ora-limită pentru depunerea propunerilor de proiecte este 15.09.2026, ora 15:00, conform art. 20 alin. 2 din Legea 350/2005, autoritatea finanțatoare are dreptul de a accelera aplicarea procedurii de selecție prin reducerea numărului de zile. Motivele reducerii termenului se datorează necesității de demarare cât mai urgentă a proiectelor ce urmează a fi depuse pentru a facilita accesul solicitanților la fondurile alocate pentru finanțările nerambursabile și finalizarea acestora până la sfârșitul anului 2026.

Selecția proiectelor depuse în vederea obținerii finanțării nerambursabile, se va face în conformitate cu prevederile Ghidului solicitantului si ale Regulamentului privind regimul finanțărilor nerambursabile din bugetul orașului Călan, alocate pentru activități nonprofit de interes local, în perioada 16.09.2026, ora 12:00, de către Comisia de evaluare a propunerilor de proiect, constituită prin Dispoziția Primarului.

